BIZNESA AUGSTSKOLAS TURĪBA

JURIDISKĀS FAKULTĀTES

**LĪGUMA SAGATAVOŠANAS IZSPĒLES APRAKSTS**

# 1. Izspēles norise

1.1. Tiek organizēta izspēle par līguma projekta sagatavošanu par preču piegādi un pakalpojumu sniegšanu.

1.2. Katra komanda pārstāv juridisko biroju, kas pēc abu darījuma pušu pasūtījuma gatavo normatīviem aktiem atbilstošu un risku samazinošu līguma projektu, kuru iesniedz organizatoriem un prezentē mutiskās izspēlēs.

1.3. Komandai ir tiesības uzdot organizatoriem sūtot uz e-pastu: [jf@turiba.lv](mailto:jf@turiba.lv) jautājumus par izspēļu norisi un pakalpojumu aprakstu, atbildes uz jautājumiem, ja tie skar izspēļu izpratni vai uzdevuma interpretāciju, tiek nosūtītas visām komandām.

1.4. Katra komanda līdz **2024. gada 19. aprīlim** iesniedz pieteikuma anketu un izspēles rakstisko daļu (Līguma projektu) e-pastā: [jf@turiba.lv](mailto:jf@turiba.lv).

1.5. Mutiskā izspēle tiek organizēta **2024. gada 26. aprīlī** no pulksten 12.00 – 17.00

1.6. Punktu piešķiršanas kārtība ir noteikta izspēles nolikumā, kurš pieejams publiski vai rakstot uz [jf@turiba.lv](mailto:jf@turiba.lv).

1.7. Uzvarētāji tiek paziņoti pēc mutiskās daļas izspēles beigām un tiesnešu apspriešanās.

# 2. Izspēles rakstiskās daļas - Līguma projekta izstrādes nosacījumi:

2.1. Komanda sagatavo līguma projektu ņemot vērā Pielikumā nr.1 pievienoto Pakalpojuma aprakstu.

2.2. Šim aprakstam ir pievienota arī līguma paraugforma, kurai ir tikai informatīva nozīme un komandas drīkst veidot arī savu Līguma noformējumu.

2.3. Līgumā jāapraksta vismaz sekojoši jautājumi atbilstoši dotajam pakalpojuma aprakstam:

Preču piegādes un norēķinu kārtība;

Personu datu aizsardzības prasības;

Preču/pakalpojuma saņēmējs un preču pārdevēja/pakalpojuma sniedzēja pienākumi un tiesības;

Risku apdrošināšana;

Autortiesību jautājumi;

Konkurences jautājumi;

Komercnoslēpuma neizpaušanas nosacījumi;

Strīdu risināšanas kārtība un piemērojamie normatīvie akti

2.4. Līguma projekts tiek sagatavots latviešu valodā, ievērojot gramatikas prasības.

2.5. Līguma projekts loģiski strukturējams un noformējams, tā lai izvairītos no neskaidriem formulējumiem, kā arī izvairoties no liekvārdības.

2.6. Sagatavojot Līguma projektu, jāņem vērā attiecīgo jautājumu regulējošie normatīvie akti un jānodrošina, ka netiek pārkāpti tie. Ja komanda konstatē kādus iespējamus normatīvo aktu pārkāpumus, tā uz to norāda un iesaka kā šo jautājumu varētu regulēt līgumā, lai tiesību normas netiktu pārkāptas.

2.7. Līguma projektā ir tiesības izdarīt arī paskaidrojošus komentārus, lai parādītu, kādēļ komanda ir izvēlējusies konkrētu juridisko risinājumu vai norādot, ka pastāv arī alternatīvi problēmjautājumu risinājumi.

2.8. Komanda iesniedz Līguma projektu Līguma projekta sagatavošanas izspēles organizatoriem, nolikumā noteiktā kārtībā.

# 3. Izspēles mutiskās daļas – prezentācijas nosacījumi:

3.1. Katra komanda sagatavo prezentāciju 5-10 minūšu garumā, kurā iekļauj īsu kopsavilkumu par līguma struktūru, konstatētām problēmām un piedāvātiem risinājumiem. Ieteicams nokomentēt katru no uzdevuma 2.3.punktā noteiktām līguma sadaļām.

3.2. Prezentēt var viens vai vairāki komandas dalībnieki pēc komandas ieskata.

3.3. Prezentācija jāiesniedz ne vēlāk kā 1 stundu pirms mutiskās daļas izspēles sākuma, t.i. līdz 26.aprīļa plkst. 11:00 nosūtot organizatoriem uz e-pastu: [jf@turiba.lv](mailto:jf@turiba.lv).

3.4. Pēc komandas prezentācijas citas komandas var uzdots prezentējošai komandai vienu jautājumu par prezentācijā rādīto. Prezentējošai komandai ir jāsniedz atbilde uz uzdoto jautājumu. Komanda ir tiesīga arī atteikties no jautājuma uzdošanas.

3.5. Pēc komandu jautājumiem jautājumus uzdod tiesneši. Tiesneši nav aprobežoti ar jautājumu skaitu.

*Pielikums Nr.1:*

**Pakalpojuma apraksts**

|  |  |  |
| --- | --- | --- |
|  |  |  |
| **1.** | **Līguma puses:** | 1. Pakalpojuma pasūtītājs un preces pircējs: Latvijas Republikā reģistrēta sabiedrība **SIA “Dakteris“**, kas nodarbojās ar medicīniskiem pētījumiem. 2. Pakalpojuma sniedzējs un preces pārdevējs: Igaunijas komercsabiedrība **Ou “Security vision”.**   Abi uzņēmumi ir pievienotās vērtības nodokļa (turpmāk – **PVN**) maksātāji. |
| **2.** | **Iegādājamās preces:** | **SIA “Dakteris“** no **Ou “Security vision”** iegādāsies 50  viedās video kameras, kas, izmantojot sejas atpazīšanas tehnoloģijas (biometrija) spēj atpazīt un identificēt fiziskās personas, kopā ar kameru vadības pulti. |
| **3.** | **Iegādājamie pakalpojumi:** | **SIA “Dakteris“** no **Ou “Security vision”** saņems sekojošus pakalpojumus:   * 1. uzstādīt Sistēmu Uzņēmuma teritorijā dažādās telpās, t.sk. pie ieejas izvietot sejas atpazīšanas tehnoloģiju, lai kontrolētu vai nepiederošas personas neienāk telpās,   2. uzturēt un apkopt sistēmu 10 gadus,   3. nodrošināt sistēmas darbībai nepieciešamo datorprogrammas licenci un tās ikgadēju atjaunošanu:   4. nodrošināt servera nomu no sistēmas veikto video ierakstu uzglabāšanai;   5. regulāri apmācīt SIA “Dakteris” personālu darbībai ar uzstādīto sistēmu, |
| **4.** | **Cena un samaksas noteikumi:** | 1. Cena par video kameru pirkumu – 100 000 EUR (viens simts tūkstoši eiro) neieskaitot PVN, kura tiek maksāta sekojošā kārtībā:    1. 50 % pirms preces piegādes    2. 50 % pēc preces uzstādīšanas, ko apliecina pieņemšanas – nodošanas akts.    3. Rēķina samaksas termiņš 15 kalendārās dienas pēc rēķina saņemšanas. 2. Cena par pakalpojumiem 60 000 EUR (sešdesmit tūkstoši eiro gadā) neieskaitot PVN, kura tiek maksāta sekojošā kārtībā:    1. Maksa tiek sadalīta vienādās daļās proporcionāli par mēnešiem;    2. Maksa tiek veikta pamatojoties uz pakalpojuma sniedzēja izrakstītu ikmēneša rēķinu;    3. Rēķins var tiks sagatavots elektroniski bez paraksta;    4. Maksa maksājama par iepriekšējo kalendāro mēnesi un rēķins izstādāms līdz sekojošā mēneša 10.datumam;    5. Rēķina samaksas termiņš 10 kalendārās dienas pēc rēķina saņemšanas; |
| **5.** | **Līgumsodi:** | 1. Par preces piegādes kavējumu līgumsods 0,1 % dienā no pirkuma summas. Neskatoties uz līgumsoda piemērošanu, pircējam jānodrošina preces piegāde. 2. Par pakalpojuma nekvalitatīvu sniegšanu un līguma pārkāpumu (ieteicams uzskaitīt gadījumus) 500 EUR par katru fiksēto gadījumu. 3. 6.Par samaksas kavējumu līgumsods 0,1 % dienā no kavētās summas. |
| **7.** | **Garantija:** | Pārdotām precēm tik noteikta garantija 1 gads |
| **8.** | **Pakalpojuma kvalitāte/ atbildība:** | 1. Pretenzijas par preces vai pakalpojuma kvalitāti, jāizsaka ne vēlāk kā 5 darba dienu laikā no fakta konstatēšanas dienas, nosūtot otras puses līgumā noteiktai kontaktpersonai. 2. Ja kādas no pusēm vainas dēļ otrai pusei ir radīti zaudējumi, tad vainīgā puse apņemas tos segt līgumā noteiktā kārtībā. 3. Neviena no pusēm neatbild, ja ir iestājušies nepārvaramas varas apstākļi (*Force majeure*) un līgumā noteiktā kārtībā otrai pusei par to ir paziņots. |
| **9.** | **Ekskluzivitāte:** | Pakalpojuma sniedzējs vēlas līgumā iekļaut aizliegumu 10 gadus Pasūtītājam izmantot citu pakalpojuma sniedzēju. |
| **10.** | **Apdrošināšana** | Pakalpojumu sniedzējam jāapdrošina sava civiltiesiskā atbildība. |
| **11.** | **Jurisdikcija:** | Latvijas Republikas jurisdikcija |
| **12.** | **Strīdu risināšanas kārtība:** | Strīdu risināšana Latvijas Tirdzniecības un rūpniecības kameras Šķīrējtiesa ([www.ltrk.lv](http://www.ltrk.lv)) |
| **13.** | **Līguma grozīšana** | Pusēm vienojoties |
| **14.** | **Līguma izbeigšana** | 1. Saņemot visus līgumā noteiktos pakalpojumus; 2. Pusēm vienojoties; 3. Vienpusēji, ja    1. Kāda no pusēm kavē pienākumu izpildes termiņu ilgāk par 30 dienām un pēc brīdinājuma nav trūkums novērsusi 10 dienu laikā;    2. Pakalpojumu sniedzējs nenodrošina līgumā noteiktos pakalpojumus un 10 dienu laikā pēc brīdinājuma saņemšana nenovērš trūkumus;    3. Nekavējoties, ja kādai no pusēm iestājusies maksātnespēja;    4. Nekavējoties, ja kāda no pusēm vai tās patiesā labuma guvējs iekļauts sankciju sarakstā. |
| **15.** | **Līguma valoda:** | Latviešu valoda |

# *Pielikums Nr.2.*

# Līguma projekts

**PIEGĀDES LĪGUMS**

Rīgā, 2024.gada \_\_\_.\_\_\_\_\_\_\_\_\_\_\_

Latvijas Republikā reģistrēts komersants **SIA “Dakteris“,** turpmāk tekstā - **Pasūtītājs**, no vienas puses, kura vārdā saskaņā ar statūtiem rīkojas tā \_\_\_\_\_\_\_\_\_ \_\_\_\_\_\_\_, no vienas puses, un Igaunijas Republikā reģistrēts komersants **OU “Security vision”**, turpmāk tekstā - **Izpildītājs**, kura vārdā saskaņā ar statūtiem rīkojas tā \_\_\_\_\_\_\_\_\_ \_\_\_\_\_\_\_, no otras puses, turpmāk tekstā abi kopā saukti - **Puses**, noslēdz šo līgumu, turpmāk tekstā – **Līgums.**

1. **Līguma priekšmets**
   1. [..]
2. **PUŠU TIESĪBAS UN PIENĀKUMI**
   1. [..]
3. **Lūguma summa un NORĒĶINU kārtība**
   1. **[..]**
4. **PRECES PIEGĀDES UN DARBA VEIKŠANAS KĀRTĪBA, TERMIŅI UN GARANTIJA**
   1. **[..]**
5. **PRECES UN pakalpojumu NODOŠANA – PIEŅEMŠANA**
   1. **[..]**
6. **Pušu atbildība**
   1. [..]
7. **Datu aizsardzība noteikumi**
   1. **[..]**
8. **Līguma grozīšanas kārtība un kārtība, kādā pieļaujama atkāpšanās no Līguma**
   1. [..]
9. **Risku apdrošināšana**
   1. [..]
10. **Autortiesību jautājumi**
    1. [..]
11. **Konkurences ierobežojumi**
    1. [..]
12. **Komercnoslēpuma neizpaušanas nosacījumus**
    1. [..]
13. **Strīdu risināšanas kārtībA, piemērojamAis likumS**
    1. [..]
14. **Citi nosacījumi**
    1. [..]
15. **Pušu juridiskās adreses un citi rekvizīti**

|  |  |
| --- | --- |
| **Pasūtītājs:** | **Izpildītājs:** |
|  |  |
| \_\_\_\_\_\_\_\_\_\_\_\_\_\_\_\_/ | \_\_\_\_\_\_\_\_\_\_\_\_\_\_\_\_\_ |